《登龙门塔分得龙门高深四韵 其一》
明代·王弘诲

清溪寒色映芙蓉，法界苍茫瑞霭浓。北去层峦回玉几，西来积翠耸金峰。

气钟琼莞三千里，秀出秦关百二重。从此遐荒开泰运，满江风雨化鱼龙。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。